CELEX: 62013CN0028
Language: fi
Date: 2013-01-18 00:00:00
Title: Asia C-28/13 P: Valitus, jonka Gabi Thesing ja Bloomberg Finance LP ovat tehneet 18.1.2013 unionin yleisen tuomioistuimen (seitsemäs jaosto) asiassa T-590/10, Gabi Thesing ja Bloomberg Finance LP v. Euroopan keskuspankki, 29.11.2012 antamasta tuomiosta

6.4.2013   
            
            
               FI
            
            
               Euroopan unionin virallinen lehti
            
            
               C 101/9
            
         Valitus, jonka Gabi Thesing ja Bloomberg Finance LP ovat tehneet 18.1.2013 unionin yleisen tuomioistuimen (seitsemäs jaosto) asiassa T-590/10, Gabi Thesing ja Bloomberg Finance LP v. Euroopan keskuspankki, 29.11.2012 antamasta tuomiosta
   (Asia C-28/13 P)
   2013/C 101/21
   Oikeudenkäyntikieli: englanti
   
      Asianosaiset
   
   
      Valittajat: Gabi Thesing ja Bloomberg Finance LP (edustajat: solicitor M. Stephens ja solicitor R. Lands)
   
      Muu osapuoli: Euroopan keskuspankki
   
      Vaatimukset
   
   
               —
            
            
               Unionin yleisen tuomioistuimen asiassa T-590/10 29.11.2012 antama tuomio on kumottava unionin yleisen tuomioistuimen tekemän oikeudellisen virheen johdosta.
            
         
               —
            
            
               Euroopan keskuspankin (EKP) päätös, joka annettiin tiedoksi 17.9.2010 ja 21.10.2010 päivätyillä kirjeillä ja jolla kantajilta evättiin oikeus tutustua heidän pyytämiinsä asiakirjoihin EKP:n asiakirjojen saamisesta yleisön tutustuttavaksi 4.3.2004 tehdyn EKP:n päätöksen EKP/2004/3 (1) nojalla, on kumottava. Unionin tuomioistuimen on kumottava riidanalainen päätös siitä syystä, että
               
                           —
                        
                        
                           EKP teki ilmeisen arviointivirheen ja/tai väärinkäytti toimivaltaansa päätöstä tehdessään
                        
                     
                           —
                        
                        
                           ainoa lainmukainen ratkaisu, jonka EKP olisi voinut tehdä, oli sallia asiakirjoihin tutustuminen pyydetyn mukaisesti
                        
                     
         
               —
            
            
               Unionin yleisen tuomioistuimen tuomio on kumottava siltä osin kuin siinä velvoitetaan kantajat korvaamaan EKP:n oikeudenkäyntikulut. Tämä velvoite on kumottava, koska unionin yleinen tuomioistuin teki oikeudellisen virheen ratkaisuunsa päätyessään.
            
         
               —
            
            
               Toissijaisesti asia on palautettava unionin yleiseen tuomioistuimeen, jotta se ratkaisee valituksessa esiin tuodut oikeuskysymykset unionin tuomioistuimen ratkaisun mukaisesti.
            
         
      Oikeudelliset perusteet ja pääasialliset perustelut
   
   Kantajat väittävät, että unionin yleinen tuomioistuin teki seuraavat oikeudelliset virheet:
   
               —
            
            
               se tulkitsi virheellisesti 4.3.2004 tehdyn EKP:n päätöksen EKP/2004/3 4 artiklan 1 kohdan a alakohtaa, jossa säädetään poikkeuksesta saman päätöksen 2 artiklassa säädettyyn yleiseen oikeuteen tutustua asiakirjoihin
            
         
               —
            
            
               se katsoi, että EKP:llä oli oikeus katsoa, että kantajien pyytämien asiakirjojen luovuttaminen haittaisi EU:n ja Kreikan talouspolitiikkaa
            
         
               —
            
            
               se tulkitsi virheellisesti Euroopan ihmisoikeussopimuksen 10 artiklaa
            
         
               —
            
            
               se ei arvioinut kantajien vaatimuksia EKP:n päätöksen 4 artiklan 2 ja 3 kohtaan nähden
            
         
               —
            
            
               se päätyi virheelliseen ratkaisuun oikeudenkäyntikulujen osalta.
            
         
      (1)  EUVL L 80, s. 42.